**Projektu ideju konceptu priekšatlases**

**vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 4.2. Atbalstīt energoefektivitāti, viedu energovadību un atjaunojamo energoresursu izmantošanu sabiedriskajā infrastruktūrā, tostarp sabiedriskajās ēkās un mājokļu sektorā |
| Specifiskā atbalsta mērķa numurs un nosaukums  | 4.2.2. Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās (turpmāk – specifiskais atbalsts) |
| Specifiskā atbalsta mērķa atlases kārtas  | 1. Energoefektivitātes paaugstināšana un atjaunojamo energoresursu izmantošana nacionālas nozīmes attīstības centru pašvaldībās2. Energoefektivitātes paaugstināšana un atjaunojamo energoresursu izmantošana ārpus nacionālas nozīmes attīstības centru pašvaldībām |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Vides aizsardzības un reģionālās attīstības ministrija |

|  |  |
| --- | --- |
| **1. PROJEKTU IDEJU KONCEPTU PRIEKŠATLASES ATBILSTĪBAS KRITĒRIJI** | **Skaidrojums vērtējuma noteikšanai (Jā; Nē)** |
| 1.1. | Projekta idejas koncepts atbilst 4.2.2. SAM mērķim. | **Vērtējums ir „Jā”**, ja projekta idejas koncepta 1.sadaļas 1.1.apakšpunktā „Projekta idejas koncepta kopsavilkums (mērķis, galvenās darbības, demarkācija un papildinātība)” norādītais projekta idejas koncepta mērķis un arī projekta idejas koncepta veidlapā kopumā sniegtā informācija liecina, ka projekta idejas koncepts ir vērsts uz Ministru kabineta noteikumu „Darbības programmas „Izaugsme un nodarbinātība” 4.2.2. specifiskā atbalsta mērķa „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumi” (turpmāk – MK noteikumi) 8.punktā noteikto 4.2.2.SAM mērķi: samazināt primārās enerģijas patēriņu, sekmējot energoefektivitātes paaugstināšanu un pašvaldību izdevumu samazināšanos par siltumapgādi un veicot ieguldījumus pašvaldību ēkās atbilstoši pašvaldību attīstības programmās noteiktajām prioritātēm.**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja projekta idejas koncepta mērķis un arī projekta idejas koncepta veidlapā kopumā sniegtā informācija neatbilst MK noteikumos noteiktajam 4.2.2. SAM mērķim. |
| 1.2. | Ēkai ir veikta energosertifikācija un projekta idejas konceptam ir pievienots energosertifikāta pārskats. | **Vērtējums ir „Jā”**, ja projekta idejas konceptam ir pievienots neatkarīga eksperta ēku energoefektivitātes jomā izstrādāts:1. ēkas, kuras energoefektivitāti plānots paaugstināt projekta ietvaros, energosertifikāts, kas sagatavotssaskaņā ar 2013.gada 9.jūlija Ministru kabineta noteikumu Nr.383 “Noteikumi par ēku energosertifikāciju” 1.pielikumu “Ēkas energosertifikāts” (turpmāk – energosertifikāts) un
2. energosertifikātam pievienots pārskats par ekonomiski pamatotiem energoefektivitāti uzlabojošiem pasākumiem, kuru īstenošanas izmaksas ir rentablas paredzamajā (plānotajā) kalpošanas laikā, kas sagatavots saskaņā ar 2013.gada 9.jūlija MK noteikumu Nr.383 “Noteikumi par ēku energosertifikāciju” 3.pielikumu (turpmāk – pārskats).

**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja projekta idejas konceptam nav pievienots energosertifikāts un pārskats. |
| 1.3. | Vienas novada pašvaldības ietvaros iesniegto un apstiprināto projektu ideju konceptu skaits nav lielāks par trīs un to Eiropas Reģionālās attīstības fonda finansējums kopumā nepārsniedz 1 000 000 *euro*.  | **Vērtējums ir „Jā”**, ja projekta idejas koncepta 1.sadaļas 1.2.apakšpunktā „Projekta idejas koncepta kopējais finansējums” norādītais Eiropas Reģionālās attīstības fonda finansējuma apmērs nepārsniedz 1 000 000 *euro* no kopumā vienas pašvaldības ietvarosiesniegtajiem un apstiprinātajiem ne vairāk kā trīs projektu ideju konceptiem (projektiem). Ja vienas pašvaldības ietvaros ir iesniegti un (vai) apstiprināti vairāki projektu ideju koncepti, ņem vērā katra projekta idejas koncepta 1.sadaļas 1.2.apakšpunktā „Projekta idejas koncepta kopējais finansējums” norādīto informāciju par Eiropas Reģionālās attīstības fonda finansējuma apmēru.**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja:1. vienas pašvaldības ietvaros ir iesniegti un (vai) apstiprināti vairāk nekā trīs projektu ideju koncepti vai
2. pašvaldības ietvaros iesniegto un (vai) apstiprināto viena vai vairāku projektu ideju konceptu 1.sadaļas 1.2.apakšpunktā „Projekta idejas koncepta kopējais finansējums” norādītā Eiropas Reģionālās attīstības fonda finansējuma apmērs pārsniedz 1 000 000 *euro* no kopumā vienas pašvaldības ietvaros iesniegtajiem un (vai) apstiprinātajiem projektu konceptiem (projektiem).
 |
| 1.4. | Projekta idejas konceptā norādītais projekta kopējais finansējums nav mazāks par 50 000 *euro*. | **Vērtējums ir „Jā”**, ja projekta idejas koncepta 1.sadaļas 1.2.apakšpunktā „Projekta idejas koncepta kopējais finansējums” norādītais projekta kopējais finansējuma apmērs ir 50 000 *euro* vai vairāk atbilstoši MK noteikumu 21.punktam, kas nosaka, ka minimālais kopējo izmaksu apmērs vienam projektam nav mazāks par 50 000 *euro*;**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja projekta idejas koncepta 1.sadaļas 1.2.apakšpunktā „Projekta idejas koncepta kopējais finansējums” norādītais projekta kopējais finansējuma apmērs ir mazāks par vienam projektam noteikto minimālo kopējā finansējuma apmēru – 50 000 *euro*.  |

|  |  |  |
| --- | --- | --- |
| **2. PROJEKTU IDEJU KONCEPTU KVALITĀTES KRITĒRIJI** | **Vērtēšanas sistēma** | **Skaidrojums vērtējuma noteikšanai** |
|  **Iespējamais punktu skaits** | **Piešķirtais punktu skaits** |
| 2.1. | **Ieguldītais ERAF finansējums uz vienu ietaupīto primārās enerģijas kilovatstundu gadā:** | Kritērijā **jāsaņem** **vismaz 2 punkti**.Kritērija vērtēšanai izmanto projekta idejas koncepta veidlapas (turpmāk – koncepta veidlapa) 1.3.apakšsadaļā “Projekta idejas konceptā sasniedzamie iznākuma rādītāji” norādīto iznākuma rādītāja „Primārās enerģijas gada patēriņa samazinājums sabiedriskajās ēkās projekta ietvaros veikto investīciju rezultātā” vērtību – projekta ietvaros ietaupīto primāro enerģiju (kilovatstundas gadā) (starpība starp plānoto gala vērtību un sākotnējo vērtību) un koncepta veidlapas 1.2.sadaļā „Projekta idejas koncepta finansējuma apjoms” norādīto projekta kopējo ERAF finansējumu.Kritērija punktu skaitu aprēķina, izmantojot vienādojumu:$$\frac{C}{A}=K, kur$$C – koncepta veidlapas 1.2.sadaļā „Projekta idejas koncepta finansējuma apjoms” norādītais projekta ERAF kopējais finansējums, *euro;*A – koncepta veidlapas 1.3.1.apakšsadaļā „Primārās enerģijas gada patēriņa samazinājums sabiedriskajās ēkās projekta ietvaros veikto investīciju rezultātā” norādītais projekta ietvaros ietaupītā primārā enerģija (kilovatstundas gadā) (starpība starp plānoto gala vērtību un sākotnējo vērtību);K – ERAF finansējums uz vienu ietaupīto primārās enerģijas kilovatstundu gadā, *euro*.**!!!Kritērija punkti tiek piešķirti summai, kas noapaļota līdz divām zīmēm aiz komata**. Ja K mazāks vai vienāds ar 2,29 *euro*, izvēlas apakškritēriju (2.1.1., 2.1.2., 2.1.3., 2.1.4. vai 2.1.5.) atbilstoši iegūtajam rezultātam un **kritērijā piešķir 10, 8, 6, 4 vai 2 punktus atkarībā no K vērtības**.**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja K > 2,29 *euro*. |
| 2.1.1. | mazāk par 1,37 *euro* uz vienu ietaupīto primārās enerģijas kilovatstundu gadā; | **10** | Piešķirtais punktu skaits |
| 2.1.2. | 1,59 *–* 1,37 *euro* uz vienu ietaupīto primārās enerģijas kilovatstundu gadā; | **8** |
| 2.1.3. | 1,82 *–* 1,60 *euro* uz vienu ietaupīto primārās enerģijas kilovatstundu gadā; | **6** |
| 2.1.4. | 2,05 – 1,83 *euro* uz vienu ietaupīto primārās enerģijas kilovatstundu gadā; | **4** |
| 2.1.5. | 2,29 – 2,06 *euro* uz vienu ietaupīto primārās enerģijas kilovatstundu gadā; | **2** |
| 2.1.6. | vairāk par 2,29 *euro* uz vienu ietaupīto primārās enerģijas kilovatstundu gadā. | **0** |
| 2.2. | **Ieguldītais ERAF finansējums uz vienu ietaupīto ogļskābās gāzes emisijas ekvivalenta tonnu gadā:** | Kritērijā **jāsaņem** **vismaz 2 punkti**.Kritērija vērtēšanai izmanto iesnieguma veidlapas 1.3.apakšsadaļā “Projekta idejas konceptā sasniedzamie iznākuma rādītāji” norādīto iznākuma rādītāja „Siltumnīcefekta (ogļskābo) gāzu samazinājums gadā projekta ietvaros veikto investīciju rezultātā” vērtību – projekta ietvaros ietaupīto ogļskābās gāzes emisijas ekvivalentu (tonnas gadā) (starpība starp plānoto gala vērtību un sākotnējo vērtību) un koncepta veidlapas 1.2.sadaļā „Projekta idejas koncepta finansējuma apjoms” norādīto projekta kopējo ERAF finansējumu.Kritērija punktu skaitu aprēķina, izmantojot vienādojumu:$$\frac{C}{B}=L, kur$$C – koncepta veidlapas 1.2.sadaļā „Projekta idejas koncepta finansējuma apjoms” norādītais projekta ERAF kopējais finansējums, *euro;*B – koncepta veidlapas 1.3.1.apakšsadaļā „Siltumnīcefekta (ogļskābo) gāzu samazinājums gadā projekta ietvaros veikto investīciju rezultātā” norādītais projekta ietvaros ietaupītais ogļskābās gāzes emisijas ekvivalents (tonnas gadā) (starpība starp plānoto gala vērtību un sākotnējo vērtību);L – ERAF finansējums uz vienu ietaupīto ogļskābās gāzes emisijas ekvivalenta tonnu gadā, *euro*.**!!!Kritērija punkti tiek piešķirti summai, kas noapaļota līdz divām zīmēm aiz komata).** Ja L mazāks vai vienāds ar 9 073 *euro*, izvēlas apakškritēriju (2.2.1., 2.2.2., 2.2.3., 2.2.4. vai 2.2.5.) atbilstoši iegūtajam rezultātam un **kritērijā piešķir 10, 8, 6, 4 vai 2 punktus atkarībā no L vērtības**.**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja L > 9 073 *euro* |
| 2.2.1. | mazāk par 5 444 *euro* uz vienu ietaupīto ogļskābās gāzes emisijas ekvivalenta tonnu gadā | **10** | Piešķirtais punktu skaits |
| 2.2.2. | 6 350 – 5 444 *euro* uz vienu ietaupīto ogļskābās gāzes emisijas ekvivalenta tonnu gadā | **8** |
| 2.2.3. | 7 257 – 6 351 *euro* uz vienu ietaupīto ogļskābās gāzes emisijas ekvivalenta tonnu gadā | **6** |
| 2.2.4. | 8 162 – 7 258 *euro* uz vienu ietaupīto ogļskābās gāzes emisijas ekvivalenta tonnu gadā | **4** |
| 2.2.5. | 9 073 – 8 166 *euro* uz vienu ietaupīto ogļskābās gāzes emisijas ekvivalenta tonnu gadā | **2** |
| 2.2.6. | vairāk par 9 073 *euro* uz vienu ietaupīto ogļskābās gāzes emisijas ekvivalenta tonnu gadā. | **0** |
| 2.3. | **Ēkas energoefektivitātes paaugstināšanas rezultātā plānotais primārās enerģijas ietaupījums attiecībā pret ēkas energosertifikāta pārskatā norādīto primāro enerģijas patēriņu pirms projekta īstenošanas:** | **Kritērijs nav izslēdzošs.**Kritērija vērtēšanai izmanto ēkas energosertifikāta pārskatā norādīto primāro enerģijas patēriņu pirms projekta īstenošanas un pēc projekta īstenošanas.Kritērija punktu skaitu aprēķina, izmantojot vienādojumus:$$P\_{pirms}-P\_{pēc} =I$$$$\frac{I}{P\_{pirms}}\*100=M, kur$$$P\_{pēc}$ – energosertifikāta pārskatā norādīto primāro enerģijas patēriņu pēc projekta īstenošanas, kilovatstundas gadā;$P\_{pirms}$ – energosertifikāta pārskatā norādīto primāro enerģijas patēriņu pirms projekta īstenošanas, kilovatstundas gadā*I* – plānotais primārās enerģijas ietaupījumsM – ēkas energoefektivitātes paaugstināšanas rezultātā plānotais primārās enerģijas ietaupījums attiecībā pret ēkas energosertifikāta pārskatā norādīto primāro enerģijas patēriņu pirms projekta īstenošanas, izteikts procentos.**!!!Kritērija punkti tiek piešķirti summai, kas noapaļota līdz divām zīmēm aiz komata.**Ja M ≥ 30 procentiem, izvēlas apakškritēriju (2.3.1., 2.3.2., 2.3.3., 2.3.4. vai 2.3.5.) atbilstoši iegūtajam rezultātam un **kritērijā piešķir 10, 8, 6, 4 vai 2 punktus atkarībā no M vērtības**.Ja M < 30, **kritērijā piešķir 0 punktu.** |
| 2.3.1. | vairāk par 69 procentiem; | **10** | Piešķirtais punktu skaits |
| 2.3.2. | 60 – 69 procenti; | **8** |
| 2.3.3. | 50 – 59 procenti; | **6** |
| 2.3.4. | 40 – 49 procenti; | **4** |
| 2.3.5. | 30 – 39 procenti; | **2** |
| 2.3.6. | mazāk par 30 procentiem. | **0** |
| 2.4. | **Sākotnējais primārās enerģijas patēriņš apkurei pirms projekta īstenošanas:** | **Kritērijs nav izslēdzošs.**Kritērija vērtēšanai izmanto ēkas energosertifikāta pārskatā norādīto primāro enerģijas patēriņu apkurei pirms projekta īstenošanas.Ja sākotnējais primārās enerģijas patēriņš apkurei pirms projekta īstenošanas ir lielāks vai vienāds ar 110 kilovatstundām gadā uz kvadrātmetru, izvēlas apakškritēriju (2.4.1., 2.4.2. vai 2.4.3.) atbilstoši iegūtajam rezultātam un **kritērijā piešķir 10, 6 vai 3 punktus atkarībā no** sākotnējās primārās enerģijas patēriņa apkurei vērtības.Ja sākotnējais primārās enerģijas patēriņš apkurei pirms projekta īstenošanas ir mazāks par 110 kilovatstundām gadā uz kvadrātmetru, **kritērijā piešķir 0 punktu.** |
| 2.4.1. | 200 kilovatstundas gadā uz kvadrātmetru un vairāk; | **10** | Piešķirtais punktu skaits |
| 2.4.2. | 160 – 199 kilovatstundas gadā uz kvadrātmetru; | **6** |
| 2.4.3. | 110 – 159 kilovatstundas gadā uz kvadrātmetru; | **3** |
| 2.4.4. | mazāk par 110 kilovatstundām gadā uz kvadrātmetru. | **0** |
| 2.5. | **Ja projekta ietvaros plānots īstenot energoefektivitātes pasākumus ēkā, kas atrodas pašvaldībā ar rindu uz vietām pirmsskolas izglītības iestādēs, tajā:** | **Kritērijs nav izslēdzošs.** Kritērija vērtēšanai izmanto koncepta veidlapas 1.4.apakšsadaļā “Citi projekta idejas koncepta rādītāji” norādīto informāciju par pirmsskolas izglītības iestādē izglītojamo vietu skaita palielinājumu projekta ietvaros attīstāmajā ēkā (skaitlisko vērtību) un 1.5.2.apakšsadaļā „Projekta īstenošanas adrese” norādīto informāciju, kā arī uz projekta idejas koncepta iesniegšanas brīdi pieejamo aktuālo Izglītības un zinātnes ministrijas (turpmāk – IZM) sniegto informāciju par bērnu skaitu pašvaldībās, kuriem netiek nodrošināta vieta pašvaldības pirmsskolas izglītības iestādē un kuri līdz ar to saņem valsts un pašvaldību sniegto atbalstu, kas tiek sniegts gadījumā, ja bērns apmeklē privāto pirmsskolas izglītības iestādi vai izmanto bērna uzraudzības pakalpojuma sniedzēja pakalpojumu.Ja projekta īstenošanas adrese atrodas pašvaldībā, kurā saskaņā ar Izglītības un zinātnes ministrijas sniegto informāciju pastāv rinda uz vietām pirmsskolas izglītības iestādēs (turpmāk – PII), un projektā plānotās darbības plānots īstenot pašvaldības ēkā, kurā plānots radīt jaunas pirmsskolas izglītības iestādē izglītojamo vietas, tad kritērijā **piešķir 5 vai 10 punktus** atkarībā no plānotā izglītojamo vietu skaita palielinājuma minētajā ēkā. Ja projekta idejas koncepta iesniegumā norādītais izglītojamo vietu skaita palielinājums ir mazāks par 10 vai ja projekta ietvaros nav plānots īstenot energoefektivitātes pasākumus ēkā, kurā plānots radīt jaunas pirmsskolas izglītības iestādē izglītojamo vietas, vai ja pašvaldībā saskaņā ar IZM sniegtajiem datiem nepastāv rinda uz vietām PII, **kritērijā piešķir 0 punktu**. |
| 2.5.1. | plānots radīt vairāk nekā 50 jaunas pirmsskolas izglītības iestādē izglītojamo vietas; | **10** | Piešķirtais punktu skaits |
| 2.5.2. | plānots radīt 10-50 jaunas pirmsskolas izglītības iestādē izglītojamo vietas; | **5** |
| 2.5.3. | plānots radīt mazāk nekā 10 jaunas pirmsskolas izglītības iestādē izglītojamo vietas. | **0** |
| 2.6. | **Ja projekta ietvaros plānota atjaunojamos energoresursus izmantojoša siltumavota uzstādīšana:** | **Kritērijs nav izslēdzošs.**Kritērija vērtēšanai izmanto informāciju par plānotā atjaunojamos energoresursus izmantojošā siltumavota (apkures iekārtas) tehniskajiem datiem (vēlamais datu avots – tehniskā specifikācija, tehniskā pase, instrukcija, rokasgrāmata vai cita līdzvērtīga dokumentācija, kurā raksturoti siltumavota tehniskie parametri. Ja iepriekš minētā dokumentācija nav pievienota, izmanto koncepta veidlapā norādīto informāciju).Ja plānotās atjaunojamos energoresursus izmantojošā siltumavota jauda ir lielāka vai vienāda ar 0,5 megavatiem, izvēlas apakškritēriju (2.6.1. vai 2.6.2.) atbilstoši iegūtajam rezultātam un **kritērijā piešķir 5 vai 3 punktus atkarībā** no plānotās atjaunojamos energoresursus izmantojošās apkures iekārtas jaudas.Ja plānotās atjaunojamos energoresursus izmantojošā siltumavota jauda nenodrošina pāreju no fosilo energoresursu izmantošanas uz atjaunojamo energoresursu izmantošanu vai ja projektā nav plānota atjaunojamos energoresursus izmantojoša siltumavota uzstādīšana, **kritērijā piešķir 0 punktu.** |
| 2.6.1. | tā jauda ir lielāka par 0,5 megavatiem un tiek nodrošināta pāreja no fosilo energoresursu izmantošanas uz atjaunojamo energoresursu izmantošanu; | **5** | Piešķirtais punktu skaits |
| 2.6.2. | tā jauda mazāka par 0,5 megavatiem un tiek nodrošināta pāreja no fosilo energoresursu izmantošanas uz atjaunojamo energoresursu izmantošanu; | **3** |
| 2.6.3. | tas nenodrošina pāreju no fosilo energoresursu izmantošanas uz atjaunojamo energoresursu izmantošanu vai projektā netiek plānota atjaunojamos energoresursus izmantojošu siltumavotu uzstādīšana. | **0** |
| 2.7. | **Projekta idejas konceptā ir norādīts un pamatots, kā projekts papildina citus uz integrētu attīstību vērstus 2014.-2020.g. plānošanas periodā izvērtēšanai iesniegtus, īstenotus vai īstenošanā esošus projektus, kuri ir finansēti vai kurus plānots finansēt no citiem specifiskajiem atbalsta mērķiem, vai finanšu instrumentiem:[[1]](#footnote-1)** | **Kritērijs nav izslēdzošs.**Kritērija vērtēšanai izmanto koncepta veidlapas 1.1.apakšsadaļā „Projekta idejas koncepta kopsavilkums (mērķis, galvenās darbības, demarkācija un papildinātība)”” norādīto informāciju par demarkācija un papildinātību ar citiem projektiem.Ja projekta idejas koncepts paredz papildinātību (un tā ir pamatota) ar vienu vai vairāk nekā vienu projektu vai projekta iesniegumu, izvēlas apakškritēriju (2.7.1. vai 2.7.2.) atbilstoši iegūtajam rezultātam un **kritērijā piešķir 10 vai 5 punktus** atkarībāno projektu vai projektu iesniegumu skaita, ar kuriem ir paredzēta papildinātība.Ja projekta idejas koncepta nav norādīta un pamatota papildinātība ar projektiem vai projektu iesniegumiem, **kritērijā piešķir 0 punktu.** |
| 2.7.1. | projekts paredz papildinātību ar vairāk nekā vienu projektu vai projekta iesniegumu; | **10** | Piešķirtais punktu skaits |
| 2.7.2. | projekts paredz papildinātību ar vienu projektu vai projekta iesniegumu; | **5** |
| 2.7.3. | projekta iesniegumā nav norādīta papildinātība ar projektiem vai projektu iesniegumiem. | **0** |
| **Maksimālais iespējamais punktu skaits – 65****Minimālais iegūstamais punktu skaits – 4** |

|  |
| --- |
| **PROJEKTU IDEJU KONCEPTU VĒRTĒŠANAS KĀRTĪBA**1. Pirmajā posmā vērtē projektu ideju konceptu atbilstību priekšatlases atbilstībaskritērijiem, kritēriju numerācijas secībā. Ja atbilstības kritērijā vērtējums ir „Nē”, projekta idejas konceptu neiekļauj projektu ideju konceptu salīdzināšanas sarakstā un projekta idejas koncepta vērtēšanu neturpina;
2. Turpinot projektu ideju konceptu, kuru vērtējums atbilstības kritērijos ir “Jā”, vērtēšanu, pārbauda to atbilstību izslēdzošajiem kritērijiem (2.1. un 2.2. kritērijs). Ja 2.1. kritērijā un 2.2. kritērijā nav izpildītas minimālās prasības par ieguldīto ERAF finansējums uz vienu ietaupīto primārās enerģijas kilovatstundu gadā un ieguldīto ERAF finansējumu uz vienu ietaupīto ogļskābās gāzes emisijas ekvivalenta tonnu gadā (projektu idejas koncepts saņēmis mazāk par 4 punktiem), tad projektu idejas konceptu neiekļauj projektu ideju konceptu salīdzināšanas sarakstā un projekta idejas koncepta vērtēšanu neturpina.
3. Projektu ideju konceptus, kuru vērtējums atbilstības kritērijos ir “Jā” un kuri 2.1. kritērijā un 2.2. kritērijā ir izpildījuši minimālās prasības, iekļauj projektu ideju konceptu salīdzināšanas sarakstā atbilstoši iegūtajam punktu skaitam – jo lielāks punktu skaits, jo projekta idejas konceptam augstāka prioritāte.
4. Izskatīšanai Reģionālās attīstības koordinācijas padomē virza projektu ideju konceptu sarakstu atbilstoši pieejamajam finansējumam. Organizējot priekšatlases kārtu līdz 2018. gada 31. decembrim, jāņem vērā, ka trešās atlases kārtas ietvaros līdz 2018. gada 31. decembrim plāno ne vairāk nekā 14 739 397 *euro* Eiropas Reģionālās attīstības fonda finansējuma.
 |

1. Pašvaldības budžets nav uzskatāms par finanšu instrumentu. [↑](#footnote-ref-1)